આ ઘટના હ્યૂસ્ટનના ફોર્ટ બેંડ ડિસ્ટ્રિક્ટમાં થઇ છે, જ્યાં દક્ષિણ એશિયાના લોકોની ઘણી આબાદી છે. આ ચિઠ્ઠીમાં લખવામાં આવ્યું છે, 'અમારા નવા રાષ્ટ્રપતિ ડોનાલ્ડ ટ્રંપ જે શ્વેત રાષ્ટ્ર માટે ઇશ્વરનું વરદાન છે. આપણે મુસલમાનો, ભારતીયો, જ્યૂઇશ લોકોથી છુટકારો મેળવવાની જરૂર છે. ટેક્સાસમાંથી બહાર નીકળી જાઓ અને ત્યાં જતા રહો જ્યાંથી આવ્યા છો.' જે પરિવારને આ ચિઠ્ઠી મળી છે, તેઓ દક્ષિણ એશિયાના છે અને તેમના મિત્ર ટોની વધાવને આની જાણકારી આપી છે. ટોની સહિત પૂર્ણ પરિવાર આ ઘટના બાદ ખૂબ ડરી ગયો છે. તેમને સમજ નથી પડી રહી કે, માત્ર તેમને નિશાન બનાવાયા છે કે પછી પહેલા તેમના ઘરને પસંદ નિશન બનાવાયું છે. ટોની વધાવને આ અંગે જણાવ્યું કે, આ દરેક એ વ્યક્તિ માટે ધિક્કાર ફેલાવતા શબ્દો છે, જે શ્વેત એંગ્લો સમુદાયના નથી. આ ચિઠ્ઠી પરથી તો એ જ ખ્યાલ આવે છે.